 Guddoomiyaha Dallada Nagaad Ismahaan Cabdi Salaan oo iyana baaqaasi ka hadlaysa ayaa waxay tidhi:-Anigoo ku hadlaya magaca Dallada Isku xidhka Nagaad shirka Qaran ee Haweenka baaqa guud ee kasoo baxay maanta oo ay taariikhdu ahayd 25-4-2018 waxa awooda lagu saaray sidii loo dardar galin lahaa ka qayb galka Haweenka ee tallada dalka khaasatan sidii loo ansixin lahaa Qoondaynta haweenka ee Golayaasha Qaranka, Haweenka Somaliland waxa ay ka codsanayaan Xisbiyada Qaranka inay si buuxda u taageeraan isla markaana Haweenka Qoondo ka siiyaan dhamaan Golayaasha Xisbiga dhexdiisa sida Golaha Fulinta, Hoggaanka iyo Golaha dhexeba,Haweenka Somaliland waxa ay ka codsanayaan Xildhibaanada Labada Gole ee Barlamaanka in sida ugu dhakhsaha badan u ansixiyaan Kootada Haweenka, Haweenka Somaliland waxa ay ka codsanayaan Madaxweynaha Jamhuuriyadda Somaliland inuu fuliyo ballan qaadkii Kulmiye ee ahaa boqolkiiba soddon inuu ka siin doono Dumarka Golaha Fulinta Xukumadda. 